**วันพระราชสมภพของสมเด็จพระจักรพรรดิ** (ญี่ปุ่น: 天皇誕生日; โรมาจิ: *Tennō Tanjōbi*) เป็นวันหยุดราชการที่ตรงกับวันคล้ายวันพระราชสมภพของสมเด็จพระจักรพรรดิองค์ปัจจุบัน ปัจจุบันนี้ตรงกับวันที่ 23 กุมภาพันธ์ซึ่งเป็นวันคล้ายวันพระราชสมภพของสมเด็จพระจักรพรรดินารูฮิโตะในปี ค.ศ. 1960

ประวัติ
-------

### ยุคเก่า – ยุคกลาง

ธงเนื่องในโอกาสวันคล้ายวันพระราชสมภพของสมเด็จพระจักรพรรดิในปี 1877
วันพระราชสมภพของสมเด็จพระจักรพรรดิมีมาตั้งแต่ช่วงยุคเมจิจนถึงหลังสงครามโลกครั้งที่สอง ซึ่งมี "พิธีเท็นโจเซ็ตสึไซ (ญี่ปุ่น: 天長節祭; โรมาจิ: *Tenchō Setsusai*)" ที่ได้รับอิทธิพลมาจากจักรพรรดิถังเสฺวียนจงแห่งราชวงศ์ถัง โดยเท็นโจเซ็ตสึ มีความหมายว่า "สวรรค์นั้นยาวและโลกก็ยาว" ซึ่งหมายถึงการครองราชย์ฯ ของสมเด็จพระจักรพรรดินั้นจะคงอยู่ต่อไปอย่างไม่มีจุดสิ้นสุด ในรัชสมัยของจักรพรรดิโคนิง (ยุคนารา) ได้มีการจัดพิธีเท็นโจเซ็ตสึไซครั้งแรกขึ้นที่ปูชนียสถานวังสาม (ญี่ปุ่น: 宮中三殿; โรมาจิ: *Kyūchū sanden*; อังกฤษ: Three Palace Sanctuaries, Three Sacred Halls) ในพิธีดังกล่าว เหล่าขุนนางชั้นสูงจะถวายสาเกและมื้ออาหารครั้งใหญ่

### ยุคสมัยใหม่

ส่วนวันคล้ายวันพระราชสมภพของสมเด็จพระจักรพรรดิจะเรียกว่า "ชิกีวเซ็ตสึ (ญี่ปุ่น: 地久節; โรมาจิ: *Chikyū Setsu*)" ในปีแรกของยุคเมจิ (ค.ศ. 1868) ไดโจกังได้มีการกำหนดให้วันที่มีการจัดพิธีเท็นโจเซ็ตสึไซเป็นวันหยุดราชการ และต่อมาในปี 1873 รัฐบาลฯ ได้เปลี่ยนชื่อเป็นวันพระราชสมภพของสมเด็จพระจักรพรรดิ (ญี่ปุ่น: 天皇誕生日; โรมาจิ: *Tennō Tanjōbi*) ตามพระราชบัญญัติวันหยุดราชการในประเทศญี่ปุ่น วันพระราชสมภพของสมเด็จพระจักรพรรดิจะกำหนดตามวันพระราชสมภพของพระจักรพรรดิ ด้วยเหตุนี้วันดังกล่าวจึงไม่มีวันที่คงที่ เพราะฉะนั้นรัฐสภาญี่ปุ่นจึงมีความจำเป็นที่จะต้องประชุมกันเพื่อแก้ไขกฎหมายเป็นรายโอกาสไป ในรัชสมัยของสมเด็จพระจักรพรรดิฮิโรฮิโตะได้มีการเปลี่ยนชื่อเป็นวันสีเขียวและวันโชวะในปี 1989 และ 2007 ตามลำดับ

การเข้าเฝ้า
-----------

ในวันคล้ายวันพระราชสมภพของสมเด็จพระจักรพรรดิ จะมีการจัดพิธีน้ำชาเพื่อรับรองอาคันตุกะที่สำคัญ เช่น นายกรัฐมนตรี คณะรัฐมนตรี สมาชิกรัฐสภา หรือคณะผู้แทนทางทูต หลังจากนั้นจึงมีการเสด็จออกมหาสมาคมต่อสาธารณชนในวันดังกล่าวที่พระราชวังหลวงโตเกียว ประชาชนจะสามารถเข้าไปในพระราชวังหลวงฯ ได้ สมเด็จพระจักรพรรดิ สมเด็จพระจักรพรรดินี และพระบรมวงศานุวงศ์จะออกมายังระเบียงรับรองและโบกพระหัตถ์ต่อประชาชนที่มาเข้าเฝ้าฯ หลังจากพระบรมวงศานุวงศ์เสด็จพระราชดำเนินกลับ ประชาชนที่มาเข้าเฝ้าฯ ก็จะเข้าชมอาคารภายในพระราชวังหลวงโตเกียว ในปี 2020 และ 2021 (ยุคเรวะ) การเข้าเฝ้าและการลงนามถวายพระพรสมเด็จพระจักรพรรดินารูฮิโตะถูกยกเลิกเนื่องด้วยสถานการณ์การระบาดทั่วของโควิด-19 ในประเทศญี่ปุ่น

อ้างอิง
-------

1. 1 2  "Encyclopedia of Shinto詳細". *國學院大學デジタルミュージアム*. สืบค้นเมื่อ 2021-11-29.`{{cite web}}`: CS1 maint: url-status (ลิงก์)
2. ↑  "天長節祭 (てんちょうせつさい) | Blog 長崎くんち豆知識". *osuwasan* (ภาษาญี่ปุ่น). สืบค้นเมื่อ 2021-11-29.`{{cite web}}`: CS1 maint: url-status (ลิงก์)
3. 1 2 3  "The Emperors Birthday - Japanese Wiki Corpus". *www.japanese-wiki-corpus.org* (ภาษาอังกฤษแบบอเมริกัน). สืบค้นเมื่อ 2021-11-29.`{{cite web}}`: CS1 maint: url-status (ลิงก์)
4. ↑  "วันหยุดของญี่ปุ่น: วันพระราชสมภพของพระจักรพรรดิ". *FUN! JAPAN International* (ภาษาอังกฤษ). 2021-02-23. สืบค้นเมื่อ 2021-11-29.`{{cite web}}`: CS1 maint: url-status (ลิงก์)
5. ↑  เค็นอิจิโร, โฮรี (2021-02-23). "意外と知らない「天皇誕生日」の始まりとルール なぜ明治と昭和は休日で、大正は休みじゃない？". *文春オンライン*. สืบค้นเมื่อ 2021-11-29.`{{cite web}}`: CS1 maint: url-status (ลิงก์)
6. ↑  "Japanese emperor's birthday celebrations — past and present｜Arab News Japan". *www.arabnews.jp* (ภาษาญี่ปุ่น). สืบค้นเมื่อ 2021-11-29.`{{cite web}}`: CS1 maint: url-status (ลิงก์)
7. ↑  "Celebrate the Emperor of Japan's Birthday With a Holiday". *JobsInJapan.com* (ภาษาอังกฤษแบบอเมริกัน). 2021-02-23. สืบค้นเมื่อ 2021-11-29.`{{cite web}}`: CS1 maint: url-status (ลิงก์)
8. ↑  天皇誕生日一般参賀要領 天皇誕生日一般参賀の取りやめについて *สำนักพระราชวังหลวง* (ภาษาญี่ปุ่น). สืบค้นเมื่อ 2021-11-29.

| * ด
* ค
* ก
ญี่ปุ่น วันหยุดราชการญี่ปุ่น |
| --- |
| 
* วันขึ้นปีใหม่ (ตรุษญี่ปุ่น)
* วันบรรลุนิติภาวะ
* วันชาติ
* วันพระราชสมภพของสมเด็จพระจักรพรรดิ
* วันวสันตวิษุวัต
* วันโชวะ
* วันรัฐธรรมนูญ
* วันสีเขียว
* วันเด็กแห่งชาติ
* วันที่ระลึกโอกินาวะ
* วันแห่งทะเล
* วันแห่งภูเขา
* วันเคารพผู้สูงอายุ
* วันศารทวิษุวัต
* วันกีฬาแห่งชาติ
* วันวัฒนธรรม
* วันขอบคุณแรงงาน

 |
| 
* สัปดาห์ทอง
* ระบบแฮปปี้ซันเดย์

 |